Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin puolustusministeri: Saamme kiinni jokaisen, -
joka yrittää vahingoittaa siviilejämme tai sotilaitamme.
YK-turvaneuvosto äänesti -
Libanonissa toimivan Unifil-operaation mandaatin pidentämisestä.
Yhdysvallat sanoo aikovansa suojella joukkojaan Syyriassa -
väkivaltaisuuksien lisäännyttyä.
Israel etsii käsiinsä jokaisen, -
joka yrittää vahingoittaa sen siviilejä tai sotilaita.
Koska terroriteot israelilaisia vastaan ovat lisääntyneet, -
puolustusministeri Joav Gallant piti tilannearvioinnin, -
jossa valmisteltiin sopivia vastatoimia.
Pidin juuri tilannearvioinnin -
esikuntapäällikön, ISA:n johtajan ja IDF:n päällystön kanssa.
Israelilaisiin siviileihin on kohdistunut terrori-iskuja -
erityisesti valtateillä viime aikoina. Iskujen kohteiksi joutuvat myös -
sotilaamme, jotka suojelevat siviilejä maanteillä ja asuinyhteisöissä.
On surullista, -
että näistä iskuista joudutaan maksamaan niin kallista hintaa.
Etsimme jokaisen terroristin ja tasaamme tilit heidän kanssaan.
Jokainen, joka vahingoittaa Israelia tai lähettää terroristeja, -
päätyy nopeasti joko hautausmaalle tai vankilaan.
Osaamme kyllä suojella kansalaisiamme, -
ja selviydymme myös tästä kampanjasta voittajina.
Puolustusministeriö määräsi Puolustusvoimat (IDF) -
purkamaan eilen iskun tehneen terroristin talon.
Kyseinen terroristi ajoi Maccabimin rajanylityspaikalla autolla-
päin IDF:n sotilaita, joista yksi kuoli ja kolme sai eriasteisia vammoja.
IDF:n Efraim-prikaati kartoitti terroristin talon -
ennen purkutoimenpidettä.
Terroristi saapui torstaiaamuna -
Ramallahin länsipuolella sijaitsevasta kylästä -
ja teki terrori-iskun Maccabimin rajanylityspaikalla.
Yksi sotilas kuoli ja kolme haavoittui, joista yksi kriittisesti.
Noin tunti iskusta saavuimme terroristin kotikylään -
kartoittamaan hänen talonsa. Nyt viemme työn päätökseen.
Tehtävä on moraalinen ja tärkeä, -
ja sillä toivottavasti ennaltaehkäistään vastaavia iskuja.
Samaan aikaan, kun terroristin taloa kartoitettiin purkua varten, -
IDF suoritti laajoja terrorismin vastaisia operaatioita -
Länsirannan Juudeassa ja Samariassa.
IDF, ISA ja rajapoliisin erikoisyksiköt-
operoivat yli kymmenessä palestiinalaiskylässä ja -kaupungissa -
ja pidättivät yhdeksän terrorismista epäiltyä henkilöä.
Palestiinalaiskaupunki Aqabahissa Israelin erikoisjoukot -
tunkeutuivat taloon, jossa piileksi kaksi etsintäkuulutettua henkilöä.
Operaation aikana Israelin joukkojen ja palestiinalaismilitanttien välille -
puhkesi tulitaistelu. Israelin joukot eivät loukkaantuneet, -
mutta ainakin yksi palestiinalainen asemies sai tiettävästi surmansa.
Sitten YK:n päämajaan New Yorkiin. YK:n turvallisuusneuvosto äänesti -
Unifil-rauhanturvaoperaation jatkamisesta Libanonissa vuodella -
sen jälkeen, kun Ranska, Yhdysvallat ja Arabiemiraatit tekivät kompromissin
YK-joukkojen liikkumisvapautta koskevasta kohdasta.
Vuonna 1978 perustettu Unifil -
partioi Libanonin Israelin vastaisella etelärajalla.
Unifilin mandaatti uusitaan vuosittain, -
ja sen nykyisen valtuutuksen oli määrä umpeutua eilen.
Ponnistelut Unifilin mandaatin pidentämiseksi -
osoittautuivat odotettua vaikeammiksi.
Ranska tuki Libanonin hallituksen vaatimusta, että Unifilin -
on koordinoitava kaikki operatiiviset liikkeensä Libanonin kanssa.
USA, Britannia ja Arabiemiraatit -
puolestaan vastustivat Libanonin vaatimusta.
Näin siksi, että Hizbollahin tiedetään soluttautuneen Libanonin armeijaan,
ja niinpä se saisi agenteiltaan ennakkovaroituksen Unifil-partioista.
Keskiviikoksi alun perin sovittua äänestystä jouduttiinkin lykkäämään, -
kun Ranska, Yhdysvallat ja Arabiemiraatit -
kiistelivät Unifilin liikkumis- vapautta koskevasta kohdasta.
Lopulta päästiin kompromissiin.
Ranska sai säilytettyä kohdan, jossa todetaan, -
että Unifilin on koordinoitava toimensa Libanonin hallituksen kanssa.
USA ja Emiraatit taas lisäsivät mukaan viime vuoden lauselmasta -
kohdan, jonka Ranska halusi poistaa. Siinä vaaditaan osapuolia -
sallimaan Unifilin ilmoitetut ja ennalta ilmoittamattomat partioinnit.
Äänestystulos on seuraava: -
13 puolesta, -
2 tyhjää.
Päätöslauselmaesitys on hyväksytty -
päätöslauselmaksi 2695 (2023).
USA:n ja Emiraattien YK-lähettiläät -
korostivat pitkäaikaista huoltaan Unifilin liikkumisvapaudesta.
Syynä on se, että Unifil operoi Etelä-Libanonissa, -
missä Hizbollah valmistautuu aktiivisesti sotaan Israelia vastaan.
Samalla se tekee kaikkensa välttyäkseen ulkovaltojen valvonnalta.
On välttämätöntä, että Unifilin henkilöstö -
pystyy suorittamaan velvollisuuksiaan rajoituksetta.
Olemme jo pitkään olleet huolissamme -
joidenkin tahojen toimista, jotka haittaavat Unifilin liikkumisvapautta.
Tänään hyväksytyssä päätöslauselmassa -
vahvistetaan voimakkaasti Unifilin täysi liikkumisvapaus -
sekä sen kyky suorittaa ilmoitettuja ja ennalta ilmoittamattomia partioita.
Unifilin liikkumisvapauteen sekä pääsyyn tarvittaviin kohteisiin -
liittyy edelleen haasteita. Halusimme parantaa tekstiä, -
jotta se vastaisi paremmin näihin haasteisiin ja ilmentäisi tukea -
Unifilin pyrkimyksille ylläpitää rauhaa ja vakautta -
Etelä-Libanonissa ja koko alueella. Siksi pidimme myönteisenä, -
että Unifilin riippumattomuutta koskevaa tekstiä selkeytettiin.
Tekstissä Libanonin hallitusta kehotetaan edistämään -
Unifilin ajantasaista ja täyttä pääsyä kaikkiin sen pyytämiin kohteisiin.
Korostamme, että Libanonin hallituksen on täytettävä -
Unifilin liikkumisvapautta koskevat velvollisuutensa, -
joita se on useaan otteeseen laiminlyönyt.
Ranska toi julki tyrmistyksensä kompromissista.
Tyhjää äänestäneet Kiina ja Venäjä ilmaisivat nekin turhautuneisuutensa.
Äänestykseen tuotu päätöslauselma- esitys ei ottanut huomioon kaikkia -
asianomaisen valtion ja turvallisuus- neuvoston jäsenten huolenaiheita.
Neuvosto ei hyväksynyt yksimielisesti -
Unifilin mandaatin jatkoa koskevaa lauselmaa.
Asianomaisen valtion suvereniteetin -
ja alueellisen koskemattomuuden kunnioittaminen -
on rauhanturvaoperaatioiden perusedellytys.
Myös Libanonin YK-varalähettiläs -
paheksui Unifilin liikkumisvapautta koskevaa päätöstä. Hän väitti -
Libanonin kannan perustuvan maan suvereniteetin suojelemiseen.
Lauselman tekstissä -
ei valitettavasti otettu huomioon huoliamme ja kokonaiskuvaa.
Valitettavasti siinä ei otettu huomioon -
paikan päällä vallitsevan tilanteen erityispiirteitä.
Tällä en tarkoita sitä, että tietyt ryhmät tai yksilöt Libanonissa -
tuomitsevat tämän päätöslauselman, kun taas osa hyväksyy sen.
Tätä erityispiirrettä kutsutaan suvereniteetiksi.
Libanonin todellinen vallanpitäjä, -
Hizbollahin pääsihteeri Hassan Nasrallah -
tapasi Iranin ulkoministeri Hossein Amir-Abdollahianin Beirutissa tänään.
Ja vaikka kokouksen sisältöä ei heti julkistettu, voidaan olettaa, -
että Libanonin kansalliset edut eivät olleet asialistalla.
Ennen Beirutiin tuloa Iranin ulkoministeri vieraili Damaskoksessa.
"Iran ei salli, että Israelin toistuvat iskut Syyriaan jäävät vaille vastausta",
hän väitti. Damaskoksessa pidetyssä lehdistötilaisuudessa -
ministeri Abdollahian kehotti lisäksi Yhdysvaltain hallintoa ja asevoimia -
poistumaan Lähi-idästä.
Iranin tukemat joukot ovat viime viikkoina lisänneet iskujaan -
Yhdysvaltain paikallisia kumppaneita vastaan Koillis-Syyriassa.
Pentagonin tiedottaja Pat Ryder korosti kuitenkin, -
että Yhdysvallat on luottavainen, että sen johtama liittouma -
pystyy edelleen keskittymään Isisin-vastaiseen operaatioonsa.
Huomion vieminen Isisin-vastaisesta tehtävästä on tietysti aina haaste.
Olemme kuitenkin luottavaisia, että kansainvälinen liittouma -
pystyy edelleen jatkamaan Isisin-vastaista operaatiotaan.
Tuo seutu on ollut vaaravyöhykettä jo kauan, -
mutta me keskitymme edelleen tehtäväämme.
- Jos USA:n joukkoja vastaan isketään, vastaatteko siihen?
En lähde arvailemaan, mutta sen voin sanoa, -
että me säilytämme itsellämme oikeuden itsepuolustukseen.
Huolehdimme joukkojemme turvallisuudesta.
PAHOITTELEMME TEKSTITYKSEN PUUTTUMISTA LOPUSTA.